Երազիկ Գրիգորյան

**Երազիկ Ռաֆիկի Գրիգորյան** (), հայ մանկագիր, սցենարիստ, խմբագիր, Լեզվի կոմիտեի լեզվական վերահսկողության բաժնի գլխավոր մասնագետ։

## Կենսագրություն
Երազիկ Ռաֆիկի Գրիգորյանը ծնվել է 1959 թվականի հոկտեմբերի 23-ին՝ Երևանում։ 1984 թվականին ավարտել է ԵՊՀ բանասիրության ֆակուկտետը։ Մինչև 1991 թվականն աշխատել է ՀՀ ազգային գրապալատում՝ որպես գլխավոր մատենագետ։ 1991-1993 թվականներին եղել է «Անկախություն» թերթի գլխավոր խմբագիրը։ Երևանի թիվ 63 միջնակարգ դպրոցում, ՀՊՃՀ-ում դասավանդել է հայոց լեզու։ 
2003-2016 թվականներին աշխատել է «Շողակաթ» ՀԸ՝ որպես մանկական հաղորդումների բաժնի սցենարիստ («Հին ու նոր հեքիաթներ», «Ինչն ինչոց է ըստ պիստակի»)և ֆիլմերի խմբագիր։
1998 թվականից մինչ օրս աշխատում է Լեզվի կոմիտեում։
Մանկապատանեկան գրքի միջազգային կոմիտեի (IBBY) հայաստանյան մասնաճյուղի անդամ է։
IBBY-ի պատվոր ցուցադրության արժանացած հեղինակ։

Ամուսնացած է, ունի երկու դուստր, մեկ թոռ։ Ամուսինը գեղանկարիչ Սամվել Հարությունյանն է։

[մինի|ձախից|Երազիկ Գրիգորյանը [Կոտայքի մարզային գրադարանում]]

## Գրական ուղի
Երազիկ Գրիգորյանը բազմաթիվ հեքիաթների և մանկապատանեկան ստեղծագործությունների հեղինակ է։
*2010 թվական, «Գնա ապրիր հեքիաթում» հեքիաթների ժողովածու։ 
*2013 թվական, «Ձերդ գերազանցություն վատ կախարդ պառավ» հեքիաթների ժողովածու։ 
*2015 թվական, «7 գույն» մանկապատանեկան պատմվածքի մրցութային ժողովածուում՝ «Դինոզավրի համաստեղությունը» պատմվածք։
*2018 թվական, «Չտեսնված դինոզավրը» հեքիաթների ժողովածու։ 
*2021 թվական, «Զանգակ հրատարակչությունը» ընթերցողին է ներկայացրել Երազիկ Գրիգորյանի «Կախարդին+ագռավ» մանկապատանեկան գիրքը, որը դարձել է 2022 թվականին  «Զանգակի» կազմակերպած Ամառային ընթերցանության գլխավոր գիրքը։ 
*2023 թվական, «Ամպիկներ» մանկական ժողովածուի համահեղինակներից է։

## Գործունեություն
*2015 թվական, թարգմանել է Մարիամ Պետրոսյանի և Նաիրա Մուրադյանի «Թևավոր շունը» գիրքը
*2016 թվականին թարգմանել է ուկրաինացի պոետ Վասիլ Ստուսի «Հանգիստ տուր ինձ, Տեր» ստեղծագործությունների ժողովածուն։
*2019-ից մինչ օրս «Ուրախ պարտեզ», «Կախարդական բանալի» «Ոսպնյակ», «Լուսապսակ» ամսագրերի հոդվածագիրն է և խմբագրական խորհրդի անդամը։
Խմբագրել է Արցախյան առաջին պատերազմի նահատակ Դավիթ Սարապյանի «Երեք հարյուր վայրկյան» գիրքը, բազմաթիվ այլ գրքեր։
*2019 թվականին ԿԳ նախարարության և Թելադրություն նախաձեռնության համատեղ ուժերով կազմակերպած Համազգային թելադրության համար նախատեսված «Լեռան գագաթի խորհուրդը» տեքստի հեղինակն է։
Որպես մանկագիր մասնակցել է բազմաթիվ երաժշտական նախաձեռնությունների (Պետական կամերային երաժշտական թատրոնի «Մոխրոտը» ներկայացում, Հ․ Պարոնյանի անվան պետական երաժշտական թատրոնի «Ձյունապատ տանիքների հեքիաթը» ներկայացում, «Լուսէ» հաշմանդամություն ունեցող երեխաների վերականգնողական կենտրոնի «Մեր լուսե այգին» ներկայացում և այլն)։

Մի շարք մանկական երգերի խոսքերի հեղինակ է․
*Գնա ապրիր հեքիաթում
*Ուր կորան դինոզավրերը
*Չոփչոփիկ
*Ես ու օրը

ՀՀ ԿԳՄՍ նախարարության նախաձեռնած գրական-գեղարվեստական բազմաթիվ մրցույթների, «Մենք եղել ենք, մենք կանք, մենք կլինենք» շարադրությունների ամենամյա մրցույթների հանձնաժողովների անդամ։ «Ձմեռային փառատոն-2010»-ի շրջանակում կազմակեպված «Կաղանդ պապի հեքիաթը» մրցութային հանձնաժողովի անդամ։
*2019 թվականին Խնկո Ապոր անվան ազգային մանկական գրադարանի և Ռուսաստանի պետական մանկական գրադարանի կազմակերպած «Ճանապարհորդություն հեքիաթով» հեղինակային հեքիաթի, «Իմ տնային գրադարանը» մանկական միջազգային ստեղծագործական նախագծի մրցութային հանձնաժողովների անդամ։
Հայկական մամուլում բազմաթիվ հրապարակումներ ունի՝ կապված հայերենի գործածության խնդիրների հետ։

## Մրցանակներ, պարգևներ
*2012 թվական, «Ձերդ գերազանցություն վատ կախարդ պառավ» գիրքը «Օրանժ» ընկերության և Հայ գրքի կենտրոնի կազմակերպած գրական մրցույթում հաղթել է «Լավագույն հեքիաթ» և «Ժողովրդական ընտրություն» անվանակարգերում։ 
*2015 թվական, Մանկապատանեկան գրքի միջազգային կոմիտեն (IBBY) «Ձերդ գերազանցություն վատ կախարդ պառավ» գիրքը ընդգրկել է աշխարհի լավագույն մանկական  ստեղծագործությունների ցանկում և պատվո ցուցադրության արժանացրել կենտրոնի գլխավոր մասնաճյուղում` Շվեյցարիայի Բազել քաղաքում։
*2021 թվական, «Մանկապատանեկան գիրք» անվանակարգում առաջին մրցանակի է արժանացել Երազիկ Գրիգորյանի «Կախարդին գումարած ագռավ» գիրքը
Երկու անգամ արժանացել է Հայաստանի ԿԳՄՍ նախարարի շնորհակալագրին։

## Ծանոթագրություններ

## Արտաքին հղումներ
*Երազիկ Գրիգորյանի հեքիաթները Գրանիշ կայքում
*ԱՐԵՎ ԵՐԵԽԱՆԵՐԸ ԼՈՒՍԷԻ ՀԵՔԻԱԹԱՅԻՆ ԱՅԳՈՒՄ
*Երազիկ Գրիգորյանի «ԳՆԱ ԱՊՐԻՐ ՀԵՔԻԱԹՈՒՄ» ժողովածուի մասին
*Երազիկ Գրիգորյանի հեքիաթներից
*Երազիկ Գրիգորյանի նոր ու հին հեքիաթներից

Կատեգորիա:Հայ խմբագիրներ
Կատեգորիա:Հայ մանկագիրներ
Կատեգորիա:Հայ սցենարիստներ